শ্লীলতাহানির লজ্জায় ছাত্রীর আত্মহত্যাচেষ্টা, অধ্যাপক কারাগারে
রাজশাহীর বাগমারায় শিক্ষকের শ্লীলতাহানির লজ্জায় এক ছাত্রী হারপিক পান করে আত্মহত্যার চেষ্টা মামলায় শ্রীপুর-রামনগর ডিগ্রি কলেজের অধ্যাপক আনোয়ার হোসেনকে কারাগারে পাঠানো হয়েছে। বুধবার অধ্যাপক আনোয়ার হোসেন আদালতে আত্মসমর্পণ করে জামিনের আবেদন করলে বিচারক তাকে জামিন না দিয়ে কারাগারে পাঠানোর আদেশ দেন।







জানা গেছে, শ্রীপুর-রামনগর ডিগ্রি কলেজের উচ্চ মাধ্যমিকে অধ্যয়নরত এক ছাত্রী গত ২৬ অক্টোবর সন্ধ্যার দিকে কোচিং শেষ করে বাড়ি ফেরার সময় হাটগাঙ্গোপাড়া বাজারে চাররাস্তার মোড়ে ওই ছাত্রীকে ডেকে নিয়ে কুপ্রস্তাব দিয়ে একই কলেজের বাংলা বিভাগের অধ্যাপক আনোয়ার হোসেন তার বাড়িতে যাওয়ার চেষ্টা করেন। কিন্তু ওই ছাত্রী তাতে রাজি না হয়ে চলে যাওয়ার চেষ্টা করলে অধ্যাপক আনোয়ার হোসেন তার হাত ও ওড়না ধরে টানাহেঁচড়া করে শ্লীলতাহানি করেন।




শিক্ষককে এই ধরনের শ্লীলতাহানির লজ্জা সইতে না পেরে বাড়িতে পৌঁছার পর রাতে ওই ছাত্রী হারপিক পান করে। এতে সে অসুস্থ হয়ে পড়লে পরের দিন তাকে রাজশাহী মেডিকেল কলেজ হাসপাতালে ভর্তি করা হয়। এ ঘটনায় ওই ছাত্রীর বাবা বাদী হয়ে গত ১২ জানুয়ারি রাজশাহীর বিজ্ঞ নারী ও শিশু নির্যাতন দমন ট্রাইব্যুনাল-২, আদালতে একটি মামলা দায়ের করেন। এ মামলায় অধ্যাপক আনোয়ার হোসেন আদালতে আত্মসমর্পণ করে জামিনের আবেদন করলে বিচারক তাকে জামিন না দিয়ে কারাগারে পাঠানোর আদেশ দেন।

রাজশাহীর বাগমারায় শিক্ষকের শ্লীলতাহানির লজ্জায় এক ছাত্রী হারপিক পান করে আত্মহত্যার চেষ্টা মামলায় শ্রীপুর-রামনগর ডিগ্রি কলেজের অধ্যাপক আনোয়ার হোসেনকে কারাগারে পাঠানো হয়েছে। বুধবার অধ্যাপক আনোয়ার হোসেন আদালতে আত্মসমর্পণ করে জামিনের আবেদন করলে বিচারক তাকে জামিন না দিয়ে কারাগারে পাঠানোর আদেশ দেন।